פיקוח כלי הרכב הממלכתי

**פיקוח הרכבים הממלכתי של משרד הפנים של רוסיה** (ברוסית: **Государственная автомобильная инспекция Министерства внутренних дел Российской Федерации**, בראשי תיבות: ГАИ МВД РФ) היא סוכנות אכיפת החוק האחראית לאכיפת חוקי התנועה ברוסיה - משטרת תנועה. הגוף אחראי להסדרת התעבורה, לחקירת תאונות דרכים ואיוש נורות העצירה. בין משימותיה נכללים גם צמצום תאונות הדרכים בכלל והתאונות הקטלניות והקשות בפרט תוך שיפור איכות חייהם של הנהגים והמשתמשים בכבישים באמצעות הכוונת התנועה והזרמתה.

המינהל מהווה חלק ממשרד הפנים והוא אחראי לאכיפה בכל כבישי רוסיה.
## היסטוריה
משטרה ראשונה מסוגה לענייני תנועה הוקמה ברוסיה לראשונה ב-1907 בעיר סנקט פטרבורג.

במתכונתה הנוכחית המשטרה הוקמה בשם גה-אי (רוסית: ГАИ, Государственная Автомобильная Инспекция) ב-3 ביולי 1936 כמשטרת התנועה הסובייטית שנשאה רשמית את השם **"פיקוח הרכבים הממלכתי"**. 

הגוף היה חלק מנקוו"ד ועסק במאבק בתאונות, פיתוח סטנדרטים טכניים של תפעול כלי רכב, פיקוח על הכנת הנהגים וחינוכם וניהול רישום תאונות, ניתוח הגורמים להם, הבאתם לדין של נהגים שביצעו עבירות פגע וברח, ניהול הנפקת לוחיות הרישוי, גיליונות נתונים, מאגר כלי רכב ואיתור נהגים שהתחמקו מאחריות לתאונה מזירת התאונות השונות.

בשנת 1961 הגוף אוחד עם המחלקה לבקרת התנועה (Отдел по регулированию уличного движения) של משרד הפנים הסובייטי, שהתקיים בשנים 1931–1961 ונועד להכוונת התנועה. בשנת 1982 הופק סרט קולנוע בשם "פקח התנועה" (Инспектор ГАИ) בכיכובם של סרגיי ניקוננקו וניקיטה מיכאלקוב, שצולם בלייפאיה שבלטביה הסובייטית ומגולל את חייו של פקח במשטרת התנועה במסגרת עבודתו.

לאחר פירוק ברית המועצות, שמו שונה ל-GIBDD - המינהל הראשי לבטיחות בתעבורה. הגוף סופג ביקורת בשל רמת השחיתות הגבוהה בו ובשל כך היו שמועות ממרץ 2017 כי הגוף יפורק עד דצמבר 2018, כחלק מהרפורמה במשטרה הרוסית וימוזג לתוך שירות הסיור של המשטרה. ברם, שר הפנים הכחיש את השמועות הללו.

ב-28 במאי 2024 הסוכנות שינתה את שמה וחזרה באופן רשמי לשמה ההיסטורי "פיקוח הרכבים הממלכתי".

## מבנה וארגון
* שירות סיור הדרכים (Дорожно-патрульная служба)
* שירות ארגון פיקוח ותעבורת דרכים (Служба дорожной инспекции и организации движения)
* בדיקה והרשמה (Служба технического осмотра и регистрации)
* חטיבת החקירות (Подразделения розыска автотранспорта)

## ראשי המינהל
;מאז 1992

## גלריה

קובץ:Logo of the traffic police of Russia.svg|לוגו משטרת התנועה הרוסית
קובץ:Учебно-ситуационный центр оперативного управления силами и средствами подразделений ГИБДД.jpg|מרכז הבקרה וחדר המצב המבצעי של משטרת התנועה הרוסית בעיר אוריול.
קובץ:Gai_cccp.jpg|תג משטרת התנועה של ברית המועצות.
קובץ:Музей_истории_донецкой_милиции_033.jpg|תערוכה במוזיאון להיסטוריה של משטרת התנועה של דונייצק, אוקראינה.
קובץ:GAZ-24_"Volga"_police_edition_monument.jpg|רכב משנות השבעים והשמונים מדגם GAZ-24 וולגה, ששימש כניידת, מותקן כאנדרטה בחזית בניין משטרת התנועה בעיר ניז'ני נובגורוד.
קובץ:1935. Регулировщик на углу улиц Горького и Грузинской.jpg|שוטר תנועה במוסקבה. שנת 1935.
קובץ:RIAN archive 493933 A policewoman on a Moscow street.jpg|שוטרת מכווינה את התנועה ברחובות מוסקבה. נובמבר 1945.
קובץ:Хабаровск сентябрь 2012 Москвич ОРУД.JPG|רכב מוסקביץ' דגם 400–420 בצבעי משטרת התנועה הסובייטית.
קובץ:ГАИ ГАЗ-21 г Бикин Хабаровский край.JPG|ניידת משטרת התנועה הסובייטית מדגם גא"ז 21.
קובץ:Ленинград. Регулировщица старшина милиции Анна Федорова.jpg|שוטרת תנועה בלנינגרד. שנת 1942.
קובץ:Police Car in SPB.jpg|ניידת שירות הסיור בסנקט פטרבורג


## ראו גם
* פיקוח הרכבים הצבאי (רוסיה)
* משטרת הפדרציה הרוסית
* מיליציה (ברית המועצות)
* משרד הפנים (רוסיה)
* אגף התנועה

## קישורים חיצוניים

* 

## הערות שוליים

קטגוריה:משרד הפנים (רוסיה)
קטגוריה:ארגוני בטיחות בתחבורה
קטגוריה:תאונות דרכים